**Latīņamerikas dejas**

**Bērni / Juniori I**

**Juniori II**

**Jaunieši / Pieaugušie**

**Tehniskā kvalitāte**

Papildus kritēriji:

**1. Stāja**

Abu dejotāju pamatstāja, kā arī dinamiskā stāja - ķermeņa un visu tā daļu stāvoklis visu kustību laikā

**2. Satvēriens**

Kontaktpunkti, plaukstu satvēriens un veids kurā tie pārvietojas pārī.

**3. Līdzsvars**

Abu dejotāju stabilitāte (kas norāda uz spēju saglabāt līdzsvaru) gan statiskā stāvoklī, gan dinamiskā kustībā.

**4. Pēdu darbības prasmes (pēdu darbība un pēdu pozīcijas)**

Veids, kādā pēdas tiek novietotas uz grīdas un kustās no pozīcijas uz pozīciju, kā arī pēdu un potīšu darbība.

**5. Dinamika**

Spēja veikt atbilstošas darbības apzināti izmantojot auguma svaru, laiku, virzienu un enerģiju.

**6. Latīņamerikas dejām raksturīgās darbības**

Definīcija: korekta deju tehnikas izpildīšana katrā dejā atbilsoši WDSF tehnikas grāmatām:

Samba: baunsa darbība, gājiens uz priekšu, gājiens sānis, sambas ritmi, Botafogo darbības, Voltas darbības,  Cruzados Gājiens un loks u.c.

Ča-ča-ča: gājiens uz priekšu, gājiens atpakaļ, solis sānis, čeks uz priekšu, čeks atpakaļ, gājiens uz priekšu ar griezienu, gājiens atpakaļ ar griezienu, svara pārnešana uz vietas, Cuban Break, Cuban Rock, šasē darbības u.c.

Rumba: gājiens uz priekšu, gājiens atpakaļ, solis sānis, čeks uz priekšu, čeks atpakaļ, gājiens uz priekšu ar griezienu, gājiens atpakaļ ar griezienu, svara pārnešana uz vietas, Cuban Break, Cuban Rock, Kukaračas u.c. Pasodoble: Apels, marša soļi, papēžgrieziens, rotācija, Spanish Line, Press Line u.c. Džaivs: džaiva svinga darbības, roks, šasē darbības, džaiva darbības ar lecieniem, izspērienu darbības u.c.

**7. Vispārējās darbības**

Spēja radīt vispārējās deju darbības: stiepšanās, noliekšanās, griešanās, līdzsvara un krišanas darbības, lecieni,  svara pārnešana u.c.

**8. Sagatavošanās-Darbība-Atjaunošanās**

Dejotāja spēja uzsākt, izpildīt un pabeigt deju figūru, saskaņojot to ar nākamo darbību

**9. Griešanās darbības**

Dejotāja spēja izpildīt nepārtrauktus griezienus, trīs soļu griezienus un citas darbības, kas palielina grieziena apjomu, piemēram sviveli, spirāles u.c.

**10. Izolācija un koordinācija**

Spēja radīt izolētas darbības dažādās ķermeņa daļās un savienot tās ar citām koordinētām kustībām**.**

**11. Figūras ar paaugstinātu grūtības pakāpi**

Spēja izpildīt paaugstinātas grūtības figūras, kas prasa augstu meistarību un papildus prasmes.

**Partnerības prasmes**

Papildus kritēriji:

**1. Ķermeņu komunikācija**

Fiziskā kontakta izmantošana un koordinācija situācijās, kad abi partneri atrodas savā līdzsvarā.

**2. Laiks un telpa**

Starp partneru telpas izmantošana un visu ķermeņa daļu kustību sinhronizācija attiecībā uz laiku un attālumu.

**3. Sinhronizācija**

Deju kustību sinhronizācija soļos, kas tie izpildīti spoguļattēla veidā, ēnas attēla veidā, vai ar vienādu ritmu.

**4. Pastāvīgums**

Dejotāja spēja izmantot partnerības prasmes visā uzstāšanās laikā.

**5. Ķermeņu kontakta izmantošana**

Fiziskā kontakta izmantošana un koordinācija kustībās, figūrās un pozās, kur viens vai abi partneri neatrodas savā līdzsvarā.

**Ritms, muzikalitāte**

Papildus kritēriji:

**1. Ritms**

Spēja saskaņot deju kustības ar mūzikas ritmiskajiem akcentiem.

**2. Taimings**

Spēja saskaņot deju kustības ar mūzikas tempu.

**3. Muzikālā struktūra**

Spēja dejot atbilstoši visiem citiem mūzikas elementiem (frāze, melodija, piedziedājums, intensitāte utt.)

**Horeogrāfija un prezentācija**

Papildus kritēriji:

**1. Struktūra un kompozīcija**

Deju figūru kompozīcija, taimings, telpas izmantošana un dažādas grūtības pakāpes figūru izmatošana dejā.

**2. Atrašānās telpā jeb laukuma redzēšana**

Pozīcijas izvēle un atbilstošas telpas daļas izmantošana horeogrāfijas veikšanai.

**3. Dejai raksturīgās kustības**

Spēja demonstrēt katras dejas īpašības, izmantojot deju kustības un izteiksmi.

**4. Enerģijas izmantošana**

Dejotāja spēja priekšnesuma laikā radīt, pielietot un uzturēt enerģiju.

**5. Neverbālā komunikācija**

Spēja radīt atbilstošu un papildu neverbālo komunikāciju ar auditoriju un partneri.

**6. Atmosfēra**

Spēja radīt māksliniecisku priekšnesumu, kas pārsniedz soļu tehnisku izpildi, ar deju kustībām izpaužot emocijas, kas pārliecina vai ietekmē skatītāju.